b'\n_START_ARTICLE_\nLemmenjoki rahvuspark\n_START_PARAGRAPH_\nLemmenjoki rahvuspark (soome keeles: Lemmenjoen kansallispuisto, p\xc3\xb5hjasaami keeles: Leammi \xc3\xa1lbmotmeahcci) on Soome rahvuspark, mis asub Inari ja Kittil\xc3\xa4 valdades Lapi maakonnas._NEWLINE_Rahvuspark asutati 1956. aastal ning seda on hiljem kaks korda laiendatud. Pargi pindala on 2850 ruutkilomeetrit ning see on Soome suurim rahvuspark ja Euroopa suurimaid rahvusparke._NEWLINE_Lemmenjoki rahvuspark sai nime rahvusparki l\xc3\xa4biva 80 km pika Lemmenjoki j\xc3\xb5e j\xc3\xa4rgi. Lemmenjoki rahvuspargis on umbes 60 km t\xc3\xa4histatud matkaradu ning \xc3\xbcle k\xc3\xbcmne tasuta ja kolm tasulist matkamaja. Lemmenjokile on ehitatud ka m\xc3\xb5ned sillad ning samuti saab j\xc3\xb5el paadiga s\xc3\xb5ita._NEWLINE_2018. aastal k\xc3\xbclastas Lemmenjoki rahvusparki \xc3\xbcle 16 000 inimese.'